Noverint universi quod ego Gelebertus Chalingres miles quitavi Deo et ecclesie sancti Petri de Polongeio, ad instantiam Aeline abbatisse ejusdem loci, Ferriet Bucheri et omnes alias querelas quas adversus eam habueram, excepta justicia de Villario de qua in Regnerium dominum Noienti compromiseramus, fratribus meis Girardo milite de Marnai, Regnerio Pullein et Marcho cum Margarita uxore mea laudantibus, et super hiis legitimam garantiam de heredibus meis me portare promisi. Quod ut ratum et inconcursum permaneat, sigillo Symonis domini Clarimontis et sigillo Leonii decani Bassignensis feci sigillari. Anno ab incarnatione M° CC° XX° V°1, actum feria VIa post ascensionem Domini, mense maio.